Ei diadell fach ei hun o frîd prin defaid hirwlanog Dyfnaint a Chernyw y mae wedi'i magu am ychydig flynyddoedd ar fferm y teulu sy'n gyfrifol yn rhannol am greadigrwydd Lowri. Drwy gyfuno'r ddau beth sy'n mynd â'i bryd – gwneud gemwaith a chadw ei diadell fach o ddefaid – mae'n creu casgliadau unigryw a phersonol o emwaith â llaw gan ddefnyddio arian a deunyddiau traddodiadol eraill a chyfuno gwlân ei diadell ei hun sydd wedi'i lywio i ddenu'r llygaid.
Ym mis Mai 2015, agorodd ei siop ar y Stryd Fawr yng Nghonwy. Gyda'i mainc weithio yng nghanol y siop, mae Lowri yn creu a phersonoli ei gemwaith ar gyfer ei chwsmeriaid. Yn ogystal â'i gemwaith ei hun, mae Lowri yn gwerthu detholiad sy'n amrywio o hyd o emwaith o waith llaw gan ddylunwyr eraill ynghyd â chynhyrchion megis cardiau Cymraeg a Saesneg, rhoddion unigryw a phethau i'r cartref a grëwyd yn y DU, ac yn bennaf yng Nghymru.